חיים אבולעפיה (הראשון)

רבי חיים בן יעקב אבואלעפיא הראשון (נפטר ב- ת"ל 1670) היה רב בארץ ישראל. ומגדולי התורה בדורו.

תולדותיו 
נולד לר' יעקב אבולעפיה דמות מרכזית בצפת ובדמשק, נצר למשפחה יהודית ענפה של רבנים ועסקני ציבור ממגורשי ספרד, שמוצאה מן האזור ההיסטורי קסטיליה שבספרד, נמנה בין תלמידיו של מהרי"ט יחד עם חבריו ר׳ חיים בנבנישתי מחבר הספר כנסת הגדולה, ור' יהושע בנבנשתי מחבר ספר שדה יהושע, ור' אברהם בן חנניה. 

עלה לארץ ישראל ושימש כדיין בצפת, כרבה של טבריה, עבר לחברון בזמנו של הרב אברהם אזולאי ולבסוף התיישב בירושלים. היה ראש משלחת הרבנים שיצאה ב-1662 לתהות על טיבו של נתן העזתי ולפי דברי השבתאים, הוא זה שהביא לגירושו של שבתי צבי מארץ ישראל. נכדו ר' יעקב אבולעפיה היה רבה של טבריה לפני חורבנה, ונינו, ר' משה אבולעפיה, היה אביו של ר' חיים אבולעפיה (השני) מחדש היישוב היהודי בטבריה.

קבר רבי חיים אבולעפיה
ר' חיים אבולעפיה נפטר בשנת ת"ל (1670) ונטמן בחלקת הקברים הסמוכה לקבר זכריה שבבית הקברות הר הזיתים. בשנת 1960 חפרה במקום משלחת ארכאולוגית ירדנית-בריטית לחפור סביב קבר זכריה, וזו השליכה את כל הקברים והמצבות היהודיים, שגורלם לא נודע מאז. כעבור 50 שנה התגלתה מצבתו של ר' חיים אבולעפיה מוטלת בקרבת מקום, ובשיתוף פעולה של אתרא קדישא, החברה קדישא הספרדית ומרכז המידע של הר הזיתים, אותר מקומו המקורי של הקבר, והמצבה הושבה למקומה.

קישורים חיצוניים

הערות שוליים

אנשי עליות קדומות לארץ ישראל
התקופה העות'מאנית בארץ ישראל
ראשוני האחרונים 
רבנים ארץ-ישראלים
ירושלים: רבנים
משפחת אבולעפיה
יהודים הקבורים בהר הזיתים: חלקת הספרדים
דמשק: רבנים
רבנים סורים
רבנים ספרדיים
צפת: רבנים
טבריה: רבנים
חברון: רבנים
עולים לארץ ישראל במאה ה-17
נפטרים ב-1670